b"\n_START_ARTICLE_\nHolly Marie Combs\n_START_SECTION_\nZgodnje \xc5\xbeivljenje\n_START_PARAGRAPH_\nHolly Marie Combs je bila rojena 3. decembra 1973 v San Diegu, Kalifornija, Zdru\xc5\xbeene dr\xc5\xbeave Amerike. Ko se je rodila, je bila njena mama Lauralei Combs (rojena Berchem) stara petnajst, njen o\xc4\x8de pa sedemnajst let. Njena biolo\xc5\xa1ka star\xc5\xa1a sta se sicer poro\xc4\x8dila, vendar sta se po dveh letih lo\xc4\x8dila, saj sta menila, da sta \xc5\xa1e premlada za zakon. Ko se je Holly Marie u\xc4\x8dila hoditi, se je neko\xc4\x8d udarila v kuhinjsko mizo in od tod ji brazgotina pri njeni desni obrvi._NEWLINE_V otro\xc5\xa1tvu se je pogosto selila s svojo mamo. Ko je bila stara sedem let sta se preselili v New York, pri njenih dvanajstih pa se je njena mama poro\xc4\x8dila z njenim o\xc4\x8dimom. V New Yorkju je hodila na Beekman Hill Elementary in kasneje na Professional Children's School.\n_START_SECTION_\nKariera\n_START_PARAGRAPH_\nCombsova je kariero za\xc4\x8dela leta 1985 v filmu Walls of Glass (alias Flanagan). Pozneje, leta 1988 se je pojavila v Sweet Hearts Dance, leto pozneje pa je zaslovela z vlogo Jenny v Born on the Fourth of July. Istega leta je gostovala v New York Stories._NEWLINE_Leta 1992 je igrala v Chain of Desire, Simple Men in eno glavnih vlog v Dr. Giggles. Od tega leta do leta 1996 je igrala Kimberley Brock v Picket Fences._NEWLINE_Leta 1994 je igrala Amando Hale v A Perfect Stranger in isto vlogo v \xc2\xbbDanielle Steel's A Perfect Stranger\xc2\xab._NEWLINE_Leta 1995 je igrala v A Reason to Believe, leto pozneje, torej leta 1996 pa v filmu Vector._NEWLINE_Leta 1997 je igrala v Daughters, Swearing Allegiance (kjer je igrala Diane Zamora) in Relativity._NEWLINE_Od leta 1998 do leta 2006 je igrala v seriji \xc4\x8carovnice._NEWLINE_Leta 2001 je igrala v Ocean's Eleven._NEWLINE_Leta 2003 je dobila glavno vlogo v See Jane Date._NEWLINE_Leta 2007 se je pojavila v Panic Button, kjer je igrala Kathy Alden._NEWLINE_Leta 2009 jo lahko vidimo v vlogi Jane Hollister v Mistresses, Michelle Chang v Tekken in Melisse v Triangle.\n_START_SECTION_\nOsebno \xc5\xbeivljenje\n_START_PARAGRAPH_\nLeta 1993 se je Holly Marie Combs poro\xc4\x8dila z Brianom\xc2\xa0\xc2\xbbTravisom\xc2\xab\xc2\xa0Smithom, vendar se zveza ni obnesla: lo\xc4\x8dila sta se leta 1997. Leta 2004, natan\xc4\x8dneje 14. februarja 2004, se je poro\xc4\x8dila s svojim kolegom iz \xc4\x8carovnic in dolgoletnim partnerjem Davidem Donohojem, s katerim ima tri sinove: Finley Arthur Donoho (roj. 26. april 2004), Riley Edward Donoho (roj. 26. oktober 2006) and Kelley James Donoho (roj. 26. maj 2009)._NEWLINE_Holly Marie Combs ima \xc5\xa1tiri tatuje: vrtnico na desni rami, metulja pod desnim zapestjem, kreacijo Angla Saxona okrog levega zapestja in kreacijo Tribala okrog desnega zapestja, ki pa je bila leta 2000 odstranjena._NEWLINE_Za ePregnancy Magazine je izjavila, da je od petnajstega leta kadila vsaki\xc4\x8d, ko je bila \xc5\xbeiv\xc4\x8dna. Razvado je opustila, ko je zanosila. Povedala je \xc5\xa1e:\xc2\xa0\xc2\xbbNehati kaditi je bilo zame pravzaprav lahko, saj sem \xc5\xbee zmanj\xc5\xa1evala. Moj mo\xc5\xbe ima astmo, zato ne more \xc5\xbeiveti z nekom, ki ima ves \xc4\x8das cigareto v ustih, zato mi je pomagal zmanj\xc5\xa1evati. Potem sem zanosila in vonj ljudi, ki kadijo mi je tako smrdel, da ne bom dala cigarete v usta nikoli ve\xc4\x8d!\xc2\xab"